(389 ) 
noire nuit, et disoient qu’il yroient par le ville pour trouver au- 
cuns de cheus qui avoient ceste besongne pourcachiet. Delà 
s’en alèrent-il à le porte de Mauls , et rompirent les prisons et 
laissèrent hors j homme flament qui estoit prisonnier pour pais 
brisée, lequel ala toutte nuit avoec eus. Delà alèrent-il à l’ostel 
sire Jehan Hoquet, souverains prouvost, et rompirent wis et fre- 
nestres et trachèrent partout en granges et en greniers; mais 
il ne le trouvèrent point. Au partir prirent-il torses et falos et 
tourtiaus de falos chou qu'il en trouvèrent, puis s’en alèrent à 
cheus quy gardoient les clés des portes et des wiques de la ville, 
et firent tant qu'il eurent touttes lesdittes clés en leur mains et 
les donnèrent en garde à un de leur compagnons, afin que on 
ne laissast piersonne (aller) hors de la ville sans leur seut. Apriés 
s’en alèrent toutte nuit par les masons de ces gros bourgois, tel 
que sire Watier Wettin, sire Finart Mouton, sire Vinchant 
Daré, Jehan Maquet et pluiseurs autres. Les masons qu’il trou- 
voient closes, il ronpoient wis et frenestres et trachoient en 
canbres et en greniers, puis prendoient li aucuns à boire et à 
mensuier , torsses et falos pour eus lumer, car il fasoit très- 
brun. En telles masons aloient-il que on leur ouvroit cambres 
et greniers escrins, et chou qu’il voloient avoir ouvert, et leur 
fasoit-on très-srant chière , et là ne fasoient-il for que trachier 
apriès cheux qu’il demandoient, et se partoient sans y riens 
meffaire. Ainsi s’en alèrent toutte nuit de mason en mason, 
criant : « Accensiseurs ! accensiseurs ! gabielle ! gabielle! nous 
n’en pairons rien. » Et se firent aucun wne rime en manière de 
canchon qui (qu’ils) cantoient par les rues : 
Li gabelle est eslevée 
A Lille, aussy à Douay ; 
Il moroit (mourroit) anchois cent hommes 
Qu’elle courüt à Tournay. 
Et tout jours sonnoit le bancloque et le wingnerons sans point 
laquier. Avoecq celle gent s'estoient boutés pluiseurs des en- 
Tom. xu. 2e 
